મામલાની તપાસ કરી રહેલ પોલિસ અધિકારીઓનું માનવુ છે કે આ બધુ પરિવારના બે સભ્યોના દિમાગની ઉપજ હોઈ શકે છે. પડોશીઓએ જણાવ્યુ કે પરિવારનો સભ્ય ભુવનેશ ઉર્ફે ભૂપી ઘણો ધાર્મિક પ્રવૃત્તિનો હતો અને તંત્ર-મંત્રમાં વિશ્વાસ રાખતો હતો. ભૂપી ઘણીવાર પોતાના ઘરે ભજન-કિર્તન કરાવતો રહેતો હતો. પોલિસ આ પાસાંને ધ્યાનમા રાખીને પણ કેસની તપાસ કરી રહી છે. પોલિસનુ કહેવુ છે કે પોસ્ટમોર્ટમ રિપોર્ટ આવ્યા બાદ જ આ મામલે કંઈ કહી શકાશે.